Vik var keeper og startet karrieren i Tromsdalen, men gjorde sin debut som seniorspiller i Lyngen/Karnes i 2006. Han gikk deretter til Finnsnes og hadde flere opphold både der og tilbake i Lyngen/Karnes før han foran 2014-sesongen returnerte til Tromsdalen. Her spilte han seks kamper i 1. divisjon i 2014-sesongen som endte med nedrykk for TUIL. Etter 2015-sesongen trappet han ned for å bli spillende trener for Lyngen/Karnes i 4. divisjon.